Jimmy Buffett

James William «Jimmy» Buffett (født 25. desember 1946 i Pascagoula i Mississippi i USA) er en amerikansk countryartist og låtskriver.

Jimmy Buffett eier sitt eget musikkimperium og skriver såvel låter som bøker selv. I tillegg eier han to restaurantkjeder og turnerer med gruppa Coral Reefer Band hvert år. Samlet gir dette Buffett plass på listen til Fortune Magazine over de best betalte entertainerne i USA.

Biografi

Bakgrunn 
Jimmy Buffett er sønn av James Delaney Buffett Jr. og kona Mary Loraine (kalt «Peets»). Han ble født den 25. desember i 1946 ved Jackson County Memorial Hospital, nær Pascagoula i staten Mississippi. En stund senere flyttet familien til Mobile i Alabama, der faren fikk jobb ved Alabama Dry Docks and Shipyard. Bestefaren var kaptein ombord på en båt, så tilknytningen til sjøen har alltid vært betydningsfull for Jimmy Buffett. Dette kommer også sterkt til uttrykk i Buffetts låter, for eksempel «Son of a Son of a Sailor» og «The Captain and the Kid».

Jimmy ble uteksaminert fra high school i 1964, hvoretter han studerte ved Auburn University og ved University of Southern Mississippi i Hattiesburg, der han tok en grad i historie i 1969. Senere fikk han jobb ved Billboard Magazine i Nashville.

Musikeren 
Jimmy Buffett startet sin musikalske karriere i Nashville, Tennessee, på slutten av 1960-tallet. Hans første album kom ut i 1970 og var et såkalt folkrock album. Buffetts musikk befinner seg i musikksjangerne for country, pop, soft rock, beach musikk (også kjent som Carolina beach musikk), tropisk rock og såkalt gulf & western. Den siste sjangeren ble skapt av Buffett selv og er sterkt påvirket av countrymusikk fra kysten rundt Mexicogolfen. Eksempler på andre musikere som gjør gulf & wstern er for eksempel Kenny Chesney og Greg «Fingers» Taylor.

Forfatteren 

Jimmy Buffett har ikke bare en produktiv musikkproduksjon, men også skrevet et antall bøker. De første var Tales from Margaritaville, Where Is Joe Merchant? og A Pirate Looks At Fifty. De to første var skjønnlitterære bøker, respektiv en novellesamling og en roman, mens den sistnevnte er selvbiografi. Begge nådde førsteplass på The New York Times' liste over beste skjønnlitterære bøker. Hans selvbiografi, en sakprosabok med litterært tilsnitt, gikk rett til topps på New York Times bestselgerliste for litteratur som i USA kalles for ikkefiksjon, noe som gjorde ham til én av kun sju forfattere som hadde klart dette gjennom tidene til da. De seks andre var Ernest Hemingway, John Steinbeck, William Styron, Irving Wallace, Dr. Seuss og Mitch Albom.

Buffett har også vært medforfatter til to barnebøker, The Jolly Mon og Trouble Dolls, sammen med sin eldste datter Savannah Buffett. Den første innbundet utgaven av The Jolly Mon ble solgt sammen med innspilling på kassett av ham selv og Savannah Jane som leste opp fortellingen, akkompagnert av musikk skrevet for denne av Michael Utley.

Buffets roman A Salty Piece of Land ble utgitt 30. november 2004 og den første utgaven av boken inkluderte en CD-singel av sangen «A Salty Piece Of Land» som ble innspilt for hans 26. musikkalbum License to Chill. Boken havnet også på The New York Times’ bestselgerliste. Romanen handler om den fiktive Tully Mars som arbeider på å reparere et fyrtårn på en øy. Buffet introduserte figuren Tully Mars i et tidligere verk, Tales from Margaritaville. 

Buffets siste tittel og syvende bok, Swine Not?, ble utgitt den 13. mai 2008, er også en roman. Det er en fortelling med basis i en sann historie om en venns kjælegris, og som lever i deres hotell i New York.

I henhold til 2009 skriver Buffet på en oppfølger på sin selvbiografi som han har sagt vil ta opp til ti år å skrive og fullføre.

Diskografi 
 1970 – Down to Earth (Barnaby Records)
 1971 – High Cumberland Jubilee (Barnaby Records)
 1973 – A White Sport Coat and a Pink Crustacean (Dunhill Records)
 1974 – Living & Dying in 3/4 Time (Dunhill Records)
 1974 – A1A (Dunhill Records)
 1975 – Rancho Deluxe (filmmusikk) (United Artists)
 1976 – Havana Daydreamin (ABC Records)
 1977 – Changes in Latitudes, Changes in Attitudes (ABC Records)
 1978 – Son of a Son of a Sailor (ABC Records)
 1978 – You Had to Be There (konsertalbum) (MCA Records)
 1979 – Volcano (MCA Records)
 1981 – Coconut Telegraph (MCA Records)
 1981 – Somewhere over China (MCA Records)
 1983 – One Particular Harbour (MCA Records)
 1984 – Riddles in the Sand (MCA Records)
 1985 – Last Mango in Paris (MCA Records)
 1985 – Songs You Know by Heart (samlealbum, CD7) (MCA Records)
 1986 – Floridays (MCA Records)
 1988 – Hot Water (MCA Records)
 1989 – Off To See The Lizard (MCA Records)
 1990 – Feeding Frenzy (konsertalbum) (MCA Records)
 1992 – Boats, Beaches, Bars & Ballads (samlealbum, CD4) (Margaritaville Records/MCA Records)
 1993 – Margaritaville Cafe: Late Night Menu (Margaritaville Records/MCA Records)
 1994 – Fruitcakes (Margaritaville Records/MCA Records)
 1995 – Margaritaville Cafe: Late Night Gumbo (Margaritaville Records/MCA Records)
 1995 – Barometer Soup (Margaritaville Records/MCA Records)
 1996 – Banana Wind (Margaritaville Records/MCA Records)
 1996 – Christmas Island (Margaritaville Records/MCA Records)
 1998 – Biloxi (samlealbum) (Premium Music)
 1998 – Don't Stop the Carnival (samlealbum) (Margaritaville Records/Island Records)
 1998 – American Storyteller (Laserlight Records)
 1998 – A Pirates Treasure (MCA International)
 1999 – Beach House on the Moon (Margaritaville Records/Island Records)
 1999 – Calaloo (Margaritaville Records)
 1999 – There's Nothing Soft about Hard Times (Madacy Records)
 1999 – Buffett Live: Tuesdays, Thursdays, Saturdays (Mailboat Records)
 2002 – Far Side of the World (Mailboat Records)
 2003 – Meet Me In Margaritaville: The Ultimate Collection (samlealbum) (UTV Records/MCA Records/Mailboat Records)
 2003 – Live in Auburn, WA (konsertalbum) (Mailboat Records)
 2003 – Live in Las Vegas, NV (konsertalbum) (Mailboat Records)
 2003 – Live in Mansfield, MA (konsertalbum) (Mailboat Records)
 2003 – Live in Cincinnati, OH (konsertalbum) (Mailboat Records)
 2004 – License to Chill (MCA Records/Mailboat Records)
 2005 – Live in Hawaii (konsertalbum) (Mailboat Records)
 2005 – Live at Fenway Park (konsertalbum) (Mailboat Records)
 2005 – Now Yer Squawkin''' (Recall Records)
 2006 – Hoot (filmmusikk) (Mailboat Records)
 2006 – Take The Weather with You (MCA Records/Mailboat Records)
 2006 – Live At Wrigley Field (konsertalbum) (Mailboat Records)
 2007 – Live at Texas Stadium (konsertalbum) (med Alan Jackson og George Strait) (MCA Nashville)
 2007 – Live in Anguilla'' (konsertalbum) (Mailboat Records)

Referanser

Eksterne lenker   
 
 
 
 

Countrymusikere fra USA
Låtskrivere fra USA
Sangere fra USA
Forfattere fra USA
Personer fra Jackson County i Mississippi
Personer fra Mobile
Personer fra Baldwin County i Alabama
Personer fra Lee County i Alabama